**OŠ ANDRIJE KAČIĆA MIOŠIĆA, DONJA VOĆA**

Na temelju članka 7. Pravilnika o načinu i postupku zapošljavanja u OŠ Andrije Kačića Miošića, Donja Voća, a vezano uz raspisani natječaj KLASA: 112-04/22-01/4, URBROJ: 2186-117-01-22-1 od 12. listopad 2022. godine za zasnivanje radnog odnosa na radnom mjestu UČITELJ/ICA RAZREDNE NASTAVE na neodređeno puno radno vrijeme 40 sati tjedno ukupno radno vrijeme, Povjerenstvo za procjenu i vrednovanje kandidata objavljuje

**SADRŽAJ I NAČIN TESTIRANJA I PRAVNE IZVORE ZA PRIPREMANJE KANDIDATA ZA RAZGOVOR**

**VRIJEME I MJESTO ODRŽAVANJA UEMENOG TESTIRANJA (INTERVJU):**

Usmeno testiranje (intervju) održati će se 31. listopada 2022. u prostorima Osnovne škole Andrije Kačića Miošića, Donja Voća. O vremenu testiranja kandidati će biti obaviješteni putem elektroničke pošte.

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u OŠ Andrije Kačića Miošića, Donja Voća, obavit će se provjera znanja i sposobnosti kandidata.

Provjera se sastoji od razgovora (intervjua) kandidata s Povjerenstvom.

Kandidati koji ispunjavaju formalne uvjete iz natječaja obvezni su pristupiti provjeri znanja i sposobnosti putem razgovora (intervjua).

Ako kandidat ne dođe na razgovor, smatra se da je povukao prijavu na natječaj.

Kandidati/tkinje dužni su sa sobom ponijeti osobnu iskaznicu ili drugu identifikacijsku javnu ispravu na temelju koje se utvrđuje identitet kandidata/tkinje.

Razgovoru ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja, te čije prijave nisu pravodobne i potpune.

Povjerenstvo kroz intervju s kandidatima utvrđuje znanja, sposobnosti i vještine te interese, profesionalne ciljeve i motivaciju kandidata za rad na radnom mjestu za koje se prijavio.

Intervju se boduje na način da svaki član Povjerenstva ima pravo postavljati pitanja koja se vrednuju od strane svakog člana Povjerenstva od 1 do 10.

Nakon provedenog postupka testiranja, Povjerenstvo utvrđuje rang listu kandidata prema ukupnom broju bodova, te ju dostavlja ravnateljici škole. Na temelju dostavljene rang liste ravnateljica odlučuje kojeg će od tri najbolje rangirana kandidata predložiti Školskom odboru. Prije donošenja odluke o kandidatu, ravnateljica zadržava pravo pozvati kandidate na razgovor.

O rezultatima natječaja kandidati će biti obaviješteni sukladno članku 24. Pravilnika.

**SADRŽAJ VREDNOVANJA KANDIDATA (PRAVNI I DRUGI IZVORI ZA PRIPREMANJE KANDIDATA ZA RAZGOVOR) ZA RADNO MJESTO UČITELJA/ICE ENGLESKOG JEZIKA NASTAVE SU:**

1. Zakon o odgoju i obrazovanju u osnovnoj i srednjoj školi (NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620) )
2. Odluka o donošenju kurikuluma za Hrvatski jezik (za 1. razred osnovne škole) (NN 7/2019)
3. Odluka o donošenju kurikuluma za Matematiku (za 1. razred osnovne škole) (NN 7/2019)
4. Odluka o donošenju kurikuluma za Prirodu i društvo (za 1. razred osnovne škole) (NN 7/2019)
5. Odluka o donošenju kurikuluma za Tjelesnu i zdravstvenu kulturu (za 1. razred osnovne škole) (NN 7/2019)
6. Odluka o donošenju kurikuluma za Likovnu kulturu (za 1. razred osnovne škole) (NN 7/2019)
7. Odluka o donošenju kurikuluma za Glazbenu kulturu (za 1. razred osnovne škole) (NN 7/2019)
8. Pravilnik o načinima, postupcima i elementima vrednovanja učenika u osnovnoj i srednjoj školi (112/10, 82/19, 43/20 i 100/21.)
9. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava (NN 132/13)
10. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (24/15)

**Povjerenstvo za procjenu i vrednovanje kandidata**